ߊߡߍߙߌߞߌ߬ ߘߍ߲ߖߘߍߟߊ߫ ߟߏ߲

ߘߍ߲ߒߖߘߍߟߦߊ ߟߏ߲ ߡߍ߲ ߡߊߟߐ߲ߣߍ߲߫ ߞߊ߬ߙߌ߬ߝߐ ߕߟߋ߬ ߣߊ߯ߣߌ߲ߣߊ߲ ߘߌ߫، ߏ߬ ߦߋ߫ ߞߙߎߝߊ ߟߊ߫ ߟߊ߬ߝߌ߬ߦߊ ߟߋ߬ ߘߌ߫ ߞߊ߬ߝߏ߫ ߘߍ߬ߣߍ߲ ߞߣߐ߫߸ ߡߍ߲ ߦߋ߫ ߜߙߋߟߞߊ ߟߊ߫ ߞߏ߫ ߜߙߋ߬ߡߊ߬ߕߍ߰ߟߌ߫ ߝߌߟߊߣߊ߲ ߠߊ߫ ߘߍ߲ߒߖߘߍߟߦߊ ߟߊߘߌ߬ߢߍ߬ ߟߊ߫ ߞߊ߬ߙߌ߬ߝߐ ߕߟߋ߬ ߄ ߠߊ߫ ߁߇߇߆ ߟߊ߫ ߸ ߡߍ߲ ߞߊ߬ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߜߙߋ߬ߡߊߕߍ߰. ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬

ߜߙߋ ߞߎ߲߬ߜߙߊ߬ ߝߌߟߊߣߊ߲ ߖߎ߬ߛߌ߰ߓߊ߮ ߟߎ߬ ߞߵߊ߬ ߦߌ߬ߘߊ߬ ߞߏ߫ ߥߙߎߣߍ߫ ߕߊ߲߫ ߣߌ߫ ߛߊ߬ߓߊ ߏ߬ ߟߎ߬ ߕߍ߫ ߓߙߌߕߊ߲ߓߊ߫ ߡߊ߲߬ߛߊ߫߸ ߡߊ߲߬ߛߊ߫ ߖߐߙߖ ߛߓߊߣߊ߲ ߞߘߐ߫ ߡߎ߬ߕߎ߲߬, ߞߴߊ߬ߟߎ߬ ߦߋ߫ ߖߡߊ߬ߣߊ߬ ߞߋ߬ߟߋ߲߬ߧߊ߬ߣߍ߲ ߠߋ߬ ߘߌ߫ ߸ ߊ߬ ߣߌ߫ ߞߊ߬ߝߏ߫ ߘߍ߲ߖߘߍߟߊߣߍ߲ ߠߎ߬. ߞߎ߲߬ߜߙߊ ߞߊ߬ ߢߣߊߕߊߟߌ ߞߍ߫ ߘߍ߲ߒߖߘߍߟߦߊ ߟߊߘߌ߬ߢߍ ߟߊ߫ ߞߏߢߊߓߐߟߌ ߟߌ߯ ߟߋ߬ ߟߊ߫ ߞߊ߬ߙߌ߬ߝߐ ߕߋ߬ߟߋ߫ ߂ ߡߊ߬߸ ߞߊ߬ ߘߍ߲ߒߖߘߍߟߦߊ ߟߊߥߊ߲߬ߞߊ߫ ߕߟߋ߬ ߝߌ߬ߟߊ߬ ߞߐߝߍ߬ ߞߊ߬ߙߌ߬ߝߐ ߕߟߋ߬ ߄ ߠߊ߫.

ߘߍ߲ߖߘߍߟߊ߫ ߟߏ߲ ߣߌ߫ ߞߏ ߢߌ߲߬ ߠߎ߫ ߟߋ߬ ߦߋ߫ ߟߊߕߊ߯ ߟߊ߫ ߢߐ߲ߝߍ߬, ߕߟߊߕߏߟߏ߲ ߠߎ߬߸ ߓߙߊߓߐ ߟߎ߬߸ (ߝߢߐߟߊ߫) ߛߓߏ߬ ߖߋߣߌ߲ ߠߎ߬߸ ߖߊ߬ߡߊ ߕߐ߲߬ߕߐ߲ ߠߎ߬߸ ߕߏߟߏ߲߫ ߗߋ߲߰ߓߊ ߟߎ߬߸ ߞߣߍߡߊ߫ ߘߊߥߎ߲ߠߌ߲ ߠߎ߬߸ ߛߎ߬ߡߎ߲߬ ߕߏߟߏ߲ ߠߎ߬߸ ߓߊߛߑߓߐߟ ߕߏߟߏ߲߸ ߞߐߙߍ ߟߎ߬ ߟߊ߫ ߢߐ߲߯ߦߋ ߟߎ߬߸ ߓߘߍ߬ߓߘߍ߬ߟߌ߫ ߞߎߡߊ ߟߎ߬߸ ߊ߬ ߣߌ߫ ߢߊ߰ߢߊ߰ߘߐ߬ߞߏ ߟߎ߬߸ ߞߎߡߊ߫ ߟߊߛߎߘߎ߲ߢߊ߫ ߘߐ߫ ߝߘߏ߬ߓߊ߬ ߕߏߟߏ߲ ߣߌ߫ ߞߋ߬ߟߋ߲߬ߠߊ߬ ߕߏߟߏ߲ ߛߎ߯ ߓߍ߯ ߘߏ߫, ߊ߬ ߣߌ߫ ߞߎ߲߬ߠߊ߬ߛߌ߮ ߣߌ߫ ߞߊ߬ߝߏ ߟߊ߫ ߟߊ߲߬ߘߊ߬ߘߐ߬ߞߏ ߛߎ߮ ߓߍ߯ ߘߏ߫ ߣߌ߫ ߢߊ߰ߢߊ߮ ߘߝߐ߬ߡߊ ߟߎ߫. ߘߍ߲ߖߘߍߟߦߊ߫ ߟߏ߲ ߦߋ߫ ߞߊ߬ߝߏ߫ ߘߍ߬ߣߍ߲ ߝߊ߬ߛߏ߬ߟߊ߬ߞߊ߫ ߟߏ߲ ߠߋ߬ ߘߌ߫.

ߊ߬ ߛߊߓߎ 
ߊߡߋߙߌߞߌ߬ ߥߎ߬ߦߊ߲߬ߞߌ߬ߟߌ ߕߎ߬ߡߊ ߟߊ߫, ߥߙߎߣߍ߫ ߕߊ߲߫ ߣߌ߫ ߛߊ߬ߓߊ ߣߌ߫ ߓߙߌߕߊ߲ߓߊ߫ ߝߘߊߢߐ߲߯ߦߊ ߞߎ߬ߙߎ߲߬ߘߎ߬ߓߟߏߡߊ߬ ߁߇߇߆ ߟߊ߫߸ ߏ߬ ߞߍ߫ ߘߊ߫ ߞߊ߬ߙߌ߬ߝߐ ߕߋ߬ߟߋ߫ ߂ ߟߋ߬ ߟߊ߫߸ ߜߙߋ ߟߊ߫ ߞߎ߲߬ߜߙߊ߬ ߝߌߟߊߣߊ߲ ߞߊ߬ ߞߊ߲ߘߌ ߞߍ߫ ߘߍ߲ߒߖߘߍߟߦߊ ߛߎߥߊ߲ߘߟߌ ߘߏ߫ ߟߊ߫߸ ߡߍ߲ ߡߙߌߣߊ߲ߦߌߘߊ ߞߍ߫ ߘߊ߫ ߥߊ߬ߛߌ߬ߥߙߊ ߟߊ߫ ߙߌߛߊ߯ߙߘ ߤߊ߲ߙߌ߫ ߟߌ ߓߟߏ߫ ߝ߭ߌߙߑߖ߭ߣߌߦߊ߫ ߸ ߞߵߊ߬ ߟߊߥߊ߲߬ߞߊ߫ ߞߏ߫ ߞߊ߬ߝߏ߫ ߘߍ߬ߣߍ߲ ߖߡߊ߬ߣߊ ߓߘߊ߫ ߘߍ߲ߒߖߘߍߟߦߊ߫ ߞߊ߬ ߓߐ߫ ߓߙߌߕߊ߲ߓߊ߫ ߡߙߊ ߘߐ߫. ߢߣߊߕߊߟߌ ߞߍ ߞߐ߫ ߘߐ߫ ߘߍ߲ߒߖߘߍߟߦߊ ߞߊ߲ߡߊ߬, ߞߎ߲߬ߜߙߊ ߞߵߊ߬ ߢߊߛߌ߲߫ ߘߍ߲ߒߖߘߍߟߦߊ ߟߊߥߊ߲߬ߞߊ߲ ߡߊ߬߸ ߟߊ߬ߥߊ߲߬ߞߊ߬ߟߌ ߘߏ߫ ߟߋ߬ ߦߋ߫ ߟߊ߬ߕߍ߰ߦߊ ߣߌ߲߬ ߢߊߝߐ߫ ߟߊ߫߸ ߡߍ߲ ߘߐߓߍ߲߬ߣߍ߲߫ ߦߋ߫ ߡߐ߰ ߟߏ߯ߟߎ߫ ߥߛߊ߬ߓߊ߰ߦߊ ߓߟߏ߫߸ ߡߍ߲ ߞߵߊ߬ ߢߌߣߌ߲߫ ߕߐߡߊߛ ߖߋߝߊ߯ߙߑߛߐ߲߫ ߝߍ߬ ߞߵߊ߬ ߦߴߊ߬ ߟߊ߫ ߛߓߍߟߌ ߝߟߐ ߛߓߍߦߊ߫.

ߏ߬ ߟߋ ߞߊ߬ ߖߋߝߊ߯ߙߑߛߐ߲߬ ߝߣߊ߫ ߟߐ߬ ߓߐߒߡߊߟߌ߫ ߛߌߦߊߡߊ߲߫ ߠߎ߫ ߞߍ߫ ߟߊ߫ ߡߐ߰ ߟߏ߰ߟߎ߫ ߘߍ߯ ߛߌ߲߬ߝߏ߲ ߕߐ߬ ߣߊ߯ߣߌ߲ ߠߎ߬ ߡߊ߬, ߞߵߊ߬ߟߋ߬ ߟߊ߬ߥߊ߲߬ߞߊ߬ߟߌ ߝߊ߲߬ߓߊ ߛߓߍ߫ ߟߊ߬ߞߋ߲߬ߛߎ߬ߓߟߏ ߟߋ߬ ߡߊ߬ ߕߟߋ߬ ߁߇ ߖߊ߬ߣߍ߲ ߞߘߐ߫߸ ߥߊ߬ߛߌ߬ߥߙߊ ߁߁ ߣߴߊ߬ ߂߈ ߠߎ߬ ߕߍ߫ ߁߇߇߆ ߟߊ߫, ߞߊ߬ ߓߐ߫ ߓߟߌߕߍ߫ ߝߌߟߊߣߊ߲ ߠߊ߫ ߸ ߊ߬ ߕߎ߲߬ ߦߋ߫ ߛߎߝߙߎ ߟߊ߫ ߘߎ߲߬ߘߎ߬ߡߊ߬ ߓߏ߲߫ ߓߟߌߕߍ߫ ߛߊ߬ߓߊ߫ ߟߋ߬ ߟߊ߫ ߝߌߟߊߘߍߟߑߝߌߦߊ߫ ߟߐ߯ߝߍ ߛߌߟߊ ߇߀߀ ߟߊ߫߸ ߡߍ߲ ߡߊߟߐ߲ߣߍ߲߫ ߦߋ߫ ߛߌߛߍ߲߬ ߞߏ߫ ߟߊ߬ߥߊ߲߬ߞߊ߲߬ߠߌ߲ ߓߏ߲߸ ߊ߬ ߣߌ߫ ߘߍ߲ߒߖߘߍߟߦߊ ߓߏ߲ ߝߏ߬ߣߊ߲ (ߖߐ߬ߟߐ߲) ߠߊ߫. ߞߎ߲߬ߜߙߊ ߟߎ߬ ߞߊ߬ ߘߊߘߐߖߊߥߏ ߞߍ߫ ߞߊ߬ ߓߊ߲߫ ߞߊ߬ ߟߊ߬ߥߊ߲߬ߞߊ߬ߟߌ ߞߎߡߊߘߋ߲ ߠߎ߬ ߛߊߞߍ߫߸ ߞߊ߬ ߖߋߝߊ߯ߙߑߛߐ߲߬ ߠߊ߫ ߞߎߡߊߘߋ߲߫ ߜߍߟߍ߲ ߠߎ߬ ߡߊߝߊ߰ ߡߊ߲߬ߛߊ߬ ߖߐߙߖ ߃߲ ߠߊ߫ ߓߟߏߡߐ߯ ߖߎߟߦߊ ߟߊߟߐ߬ߞߏ ߟߎ߬ ߓߴߊ߬ ߘߐ߫, ߞߊ߬ ߣߊ߬ ߕߴߊ߬ ߟߊߥߛߊ߬ ߟߊ߫ ߕߋ߬ߟߋ߫ ߂ ߟߴߏ߬ ߞߐ߫ ߥߊ߬ߛߌ߬ߥߙߊ ߕߋ߬ߟߋ߫ ߄ ߡߊ߬. ߏ߬ ߢߍ߫ ߕߋ߬ߟߋ߫ ߞߋߟߋ߲߫ ߠߊ߫߸ ߖߐ߲ߣ ߊߘߊߡߛ ߞߊ߬ ߛߓߍߟߌ ߘߏ߫ ߞߴߊ߬ ߡߏ߬ߛߏ߫ ߊߓߌߜ߭ߊߟ ߡߊ߬ ߕߊ߲߬: 
߁߇߇߆ ߕߟߋ߬ ߝߌߟߊߣߊ߲ ߘߌߣߊ߬ ߞߍ߫ ߛߌ߲ߞߐ߲ߡߌߘߕߊ ߟߋ߬ ߘߌ߫ ߊߡߍߙߌߞߌ߬ ߘߐ߬ߝߐ ߘߐ߫. ߒ ߟߊߣߍ߲߫ ߊ߬ ߟߊ߫ ߞߏ߫ ߊ߬ ߘߌ߫ ߢߊ߰ߢߊ߮ ߞߍ߫ ߓߐ߲ߛߐ߲ߘߊ߫ ߣߊ߬ߕߐ ߟߎ߬ ߓߟߏ߫ ߦߏ߫ ߛߊ߲߬ߞߎ߲ߓߍ߲ ߢߊ߰ߢߊ߮ ߟߋ߬. ߊ߬ ߢߊ߰ߢߊ߮ ߞߊ߫ ߞߊ߲߫ ߦߋ߫ ߞߊ߬ ߞߍ߫ ߟߋ߬ ߦߏ߫ ߞߊ߲ߠߊߓߌߟߊߟߌ ߟߏ߲߸ ߊߟߊ߫ ߣߌ߬ߣߌ߬ߒ߬ߡߊ߬ߓߊ߮ ߡߊ߬. ߊ߬ ߞߊ߫ ߞߊ߲߫ ߞߊ߬ ߞߍ߫ ߢߊ߰ߢߊ߮ ߣߌ߫ ߓߙߊߓߐ ߟߋ߬ ߘߌ߫߸ ߊ߬ ߣߌ߫ ߕߏߟߏ߲ ߠߎ߬߸ ߝߊ߬ߘߌ߬ߡߊ߬ߞߟߏ ߟߎ߬ ߸ ߜߟߍ߬ ߜߊߛߌ ߟߎ߬ ߸ ߥߎߙߋ߲ (ߕߊߟߊ߲) ߠߎ߬߸ ߕߟߊߕߏߟߏ߲ (ߝߋ ߊߙߑߕߝߌߛߌߦߍߟ) ߠߎ߬߸ ߊ߬ ߣߌ߫ ߕߊߛߎ ߟߎ߬ ߸ ߞߵߊ߬ ߘߊߡߌ߬ߘߊ߬ ߜߙߋ ߣߌ߲߬ ߘߊ߲߭ ߘߏ߫ ߡߊ߬ ߞߊ߬ ߕߊ߯ ߛߋ߫ ߘߏ߫ ߜߘߍ߫ ߡߊ߬, ߞߵߊ߬ ߘߊߡߌ߬ߘߊ߬ ߕߎ߬ߡߊ ߣߌ߲߬ ߡߊ߬ ߞߊ߬ ߕߊ߯ ߓߌ߬ߟߊ߬ ߢߝߍߟߊ ߡߊ߬.

ߊߘߊߡߛ ߟߊ߫ ߟߊ߬ߝߐ߬ߟߌ ߞߵߊ߬ ߝߘߏ߬ ߕߋ߬ߟߋ߫ ߝߌ߬ߟߊ߬ ߟߋ߬ ߘߐߙߐ߲߫ ߠߊ߫. ߓߊߏ߬ ߞߊ߬ߓߌ߯ ߊ߬ ߘߊߡߌߣߊ ߏ߬ ߟߊ߫, ߊߡߋߙߌߞߌߞߊ ߟߎ߫ ߞߊ߬ ߘߍ߲ߒߖߘߍߟߦߊ ߢߊ߰ߢߊ߮ ߞߍ߫ ߞߊ߬ߙߌ߬ߝߐ ߕߟߋ߬ ߄ ߠߋ߬ ߟߊ߫߸ ߟߏ߲ ߏ߫ ߡߍ߲ ߦߌ߬ߘߊ߬ߣߍ߲߫ ߦߋ߫ ߘߍ߲ߒߖߘߍߟߦߊ ߟߊߥߊ߲߬ߞߊ ߘߐ߫, ߊ߬ ߡߊ߫ ߞߍ߫ ߞߊ߬ߙߌ߬ߝߐ ߕߟߋ߬ ߂ ߘߌ߫߸ ߏ߬ ߡߍ߲ ߦߋ߫ ߘߍ߲ߒߖߘߍߟߦߊ ߢߊߓߐߟߌ ߟߊߘߌ߬ߢߍ߬ ߟߊ߫ ߞߎ߲߬ߜߙߊ ߟߊ߫ ߟߊ߬ߘߍ ߘߊߕߎ߲߯ߣߍ߲ ߘߐ߫.

ߞߊ߬ߦߌ߯ ߕߎ߬ߡߊ߬ ߖߊ߲߫߸ ߘߝߐ߬ߦߊ߬ߟߊ ߟߎ߫ ߞߊ߬ ߛߐ߬ߛߐ߬ߟߌ ߞߍ߫ ߣߌ߫ ߞߎ߲߬ߜߙߊ ߛߌ߲߬ߝߏ߲ ߠߎ߫ ߞߵߊ߬ߟߎ߬ ߓߟߏߣߐ ߛߓߍ߫ ߘߍ߲ߒߖߘߍߟߦߊ ߟߊߥߊ߲߬ߞߊ ߞߊ߲߬ ߞߊ߬ߙߌ߬ߝߐ ߕߟߋ߬ ߄ ߠߋ߬ ߡߊ߬, ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߕߏߡߊߛ ߖߋߝߍߙߑߛߐ߲߫ ߣߌ߫ ߖߐߣ ߊߘߊߡߛ ߣߌ߫ ߓߍ߲ߖߊߡߍ߲߫ ߝߑߙߊ߲ߞߌߟߍ߲߫ ߠߎ߬ ߞߵߊ߬ ߛߓߍ߫ ߞߐ ߟߊ߫ ߞߏ߫ ߊ߬ߟߎ߬ ߞߵߊ߬ߟߎ߬ ߓߟߏߣߐ ߛߓߍ߫ ߊ߬ ߟߊ߫ ߏ߬ ߟߏ߲ ߠߋ߬ ߡߊ߬.  ߘߝߐ߬ߦߊ߬ߟߊ ߝߊ߲߬ߓߊ ߟߎ߬ ߓߍ߲߬ ߘߴߊ߬ ߡߊ߬ ߟߋ߬ ߞߏ߫ ߟߊ߬ߥߊ߲߬ߞߊ߲߬ߠߌ߲ ߞߟߊ߬ߣߐ߬ߦߊ߬ ߘߊ߫ ߞߊߙߏ߫ ߞߋߟߋ߲߫ ߢߐ߲߰ ߠߋ߬ ߟߊ߫ ߊ߬ ߟߊߘߌ߬ߢߍ ߞߐ߫߸ ߁߇߇߆ ߘߓߊ߬ߓߌߟߊ ߕߋ߬ߟߋ߫ ߂ ߡߊ߬߸ ߞߴߊ߬ ߘߏ߲߬ ߕߍ߫ ߞߊ߬ߙߌ߬ߝߐ ߕߋ߬ߟߋ߫ ߄ ߘߌ߫ ߦߏ߫ ߖߊ߬ߡߊ ߦߴߊ߬ ߖߌ߰ ߟߊ߫ ߢߊ ߡߍ߲ ߡߊ߬.

ߞߏ߫ ߟߊߞߙߐ߬ߛߌ߬ߕߊ߫ ߓߍ߲߬ߢߐ߲߰ߡߊ߬ߟߌ ߟߎ߫ ߘߐ߫, ߕߐߡߊߛ ߖߋߝߊ߯ߙߑߛߐ߲߬ ߣߌ߫ ߖߐ߲ߣ ߊߘߊߡߛ ߟߎ߫ ߡߐ߰ ߝߌ߬ߟߊ ߘߐߙߐ߲߫ ߠߋ߬ ߞߍ߫ ߘߊ߫ ߡߐ߰ ߟߎ߬ ߘߌ߫ ߘߍ߲ߖߘߍߟߦߊ ߟߊߥߊ߲߬ߞߊ߬ߓߊ߮ ߟߎ߬ ߘߐ߫, ߡߍ߲ ߠߎ߬ ߞߍ߫ ߘߊ߫ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߮ ߘߌ߫ ߘߍ߲ߖߘߍߟߦߊ ߟߊߥߊ߲߬ߞߊ ߞߐ ߘߐ߫, ߊ߬ߟߎ߫ ߝߌ߬ߟߊ ߓߍ߯ ߘߏ߲߬ ߛߊ߬ ߘߊ߫ ߢߐ߲߮ߝߍ߬ ߟߋ߬ ߘߍ߲ߖߘߍߟߦߊ ߟߊߥߊ߲߬ߞߊ ߛߊ߲߬ ߅߀߲ ߢߊ߰ߢߊ߮ ߡߊ߬ ߞߊ߬ߙߌ߬ߝߐ ߕߟߋ߬ ߄ ߟߏ߲ ߡߊ߬߸ ߁߈߂߆ ߟߊ߫. ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߊ߬ߟߋ߬ ߕߍ߫ ߘߍ߲ߒߖߘߍߟߦߊ ߟߊߥߊ߲߬ߞߊ߲߬ߓߊ߮ ߝߋ߲߫ ߘߌ߫, ߖߋߡߑߛ ߡߐ߲ߙߏ߫߸ ߜߙߋ߬ߡߊ߬ߕߍ߰ߓߊ߮ ߛߌ߲ߞߐ߲ ߜߘߍ ߘߏ߫ ߘߌ߫ ߡߍ߲ ߛߎߥߊ߲ߘߌ߫ ߘߊ߫ ߞߊ߲ߕߌ߯ߦߊ ߟߊ߫, ߏ߬ ߝߣߊ߫ ߛߊ߬ ߘߊ߫ ߁߈߃߁ ߞߊ߬ߙߌߝߐ ߕߟߋ߬ ߄ ߠߋ߬ ߡߊ߬߸ ߏ߬ ߟߋ ߞߵߊ߬ ߞߍ߫ ߞߊ߲ߕߌ߯ ߛߓߊߣߊ߲ ߘߌ߫ ߡߍ߲ ߛߊ߬ ߘߊ߫ ߘߍ߲ߒߖߘߍߟߦߊ ߛߊ߲߬ߞߎ߲߬ߓߍ߲߬ ߟߏ߲ ߡߊ߬.  ߊߡߋߙߌߞߌ߬ ߞߊ߲ߕߌ߯ ߞߋߟߋ߲߫ ߔߋ ߡߍ߲ ߡߏߦߌ߫ ߘߊ߫ ߘߍ߲ߒߖߘߍߟߦߊ ߟߏ߲ ߡߊ߬߸ ߏ߬ ߟߋ ߞߊߟߑߝ߭ߌ߲߫ ߞߎߟߌߘ ߘߌ߫ ߸ ߡߍ߲ ߡߏߦߌ߫ ߘߊ߫ ߁߈߇߂ ߞߊ߬ߙߌߝߐ ߕߟߋ߬ ߄ ߡߊ߬.

 ߦߟߌߡߊߛߙߋ ߟߎ߬